ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንሰራሕተኛታቶም ካብቶም ንፈልጦም ዝተፈለዩ መተባብዒ ዝህቡ ትካላት 3 ጥቅምቲ 2017 ዝተመሓየሸ 5 ጥቅምቲ 2017 ምንጪ ስእሊ, Adam Bradford/Jordan Swain መግለጺ ስእሊ, ኣዳም ብራድፎርድን ጆርዳን ስወይንን ኣብ አለሻ መረዳእታ - ኣብ ዋዲ ሩም ጆረዳን ህርፋን፡ ሓደሽቲ ሰራሕተኛታት ኣዒንቶም ካብ ሓደ ስራሕ ናብ ካልእ ከዝሩ ዝገብር "ስስዐ ኣይኮነን"። እኳ ድኣስ ፅቡቕ መሃያ ኣብ ዝኸፍሎም ዘይኮነስ ንዝሓሸ ህይወት ፅቡቕ መተባብዒ ንዘቕርበሎም ትካል ተቖፂሮም ክሰርሑ ድልየት ክሓድሮም ይገብር። ኣዳም ብራድፎርድ ካብ ለንደን፥ ጆርዳን ስወይን ካብ ካሊፎርንያ፥ ኣብ ህይወት ሰራሕተኛ ትርጉም ዘለዎ መተባብዒ ዘቕርብ ትካል ብዘይምርካቦም ዓርሶም ዝውንንዎ ስራሕ ክሰርሑ ወሲኖም። ብማሕበራዊ ገፅ ኢንስታግራም ዝተራኸቡ መሳርሕቲ፥ ኣብ ኣርባዕተ ኣህጉራት ናብ ዝርከባ 30 ሃገራት በፂሖም። ዕላማ ጉዕዞኦም ድማ ብራድፎርድ ስወይን ንዝሰመይዎ ኣማኻሪ ትካል መፅናዕቲ ንምክያድ እዩ። ጆርዳን ከምዝበሎ ዓርሶም ኪኢሎም ምንቅስቓሶም፡ ናብ ዝኾነ ይኹን ቦታ ከይዶም ክሰርሑ ከምዝከኣሎም የረድእ። "ኣብ ሞሮኮ ካብ ዝርከብ ካፌ፥ ካብ ገምገም ባሕሪ ኬንያ ኮነ ካብ ማእኸላይ ለንደን ኮይንና ክንሰርሕ ምኽኣልና ፈቲናዮ ኣለና" ይብል። ምንጪ ስእሊ, Getty Images መግለጺ ስእሊ, ብርክት ዝበሉ መናእሰይ ሰራሕተኛታት ብስርሖም ዕድል ጉዕዞ ክረኽቡ ይብህጉ ልክዕ ከም ኣዳምን ጆርዳንን ዓርሶም ኪኢሎም ክሰርሑ ዝመርፁ ካልኦት ሰባት እውን ቁጽሮም እናወሰኸ'ዩ። ነዚ ስዒቡ ብርክት ዝበሉ ትካላት ንሰራሕተኛታቶም ፍሉያትን ዘህርፉን መተባብዒታት ኣብ ምቕራብ ይርከቡ። ኮይኑ ግን ከምዚኦም ዝበሉ ሓለፋታት ኩል ግዜ ብእወታ ጥራሕ ዝግለፁ ኣይኮኑን። "ቖፂሮም ዘስርሕዎም ትካላት፥ ከም መግቢ፣ ወፃኢታት ሕክምናን ኣብ ገዝኦም ንዝህልውዎም ድግሳት ዘድምቑ መስተታትን ዘቕርቡሎም ሰባት ኣዘራሪበ ነይረ" ይብላ ምህርቲ ስነ-ልቦና ዶክተር ሳንዲ ማን። "ኣሉታዊ ውፅኢቱ ድማ እቶም ሰራሕተኛታት ብትካሎም ዝውነኑን ግድን ህይወቶም ከውፍዩ ከምዘለዎምን ከምዝስመዖም ምግባሩ እዩ። ስርሖም ስለዝበልዖ ኣብ ደገ ዘሕልፍዎ እኹል ግዜ ኣይህልዎምን" ክብላ ድማ የተሓሳስባ። እዚ ከምዘሎ ኮይኑ ግን ንገለ ብሉፃት ዳህሲስናለና። ነፃ መዓልታት ዕረፍቲ ካብ መን፡ ኤይርብንብን ማሲልዶዌን ምንጪ ስእሊ, Macildowie መግለጺ ስእሊ, ሮው ዳቪስ ሰራሕተኛ ማሲልዶዌ እንትትኸውን፡ ብዝተውሃባ ነፃ ጉዕዞ ኣብ ምዝንጋዕ ኤይርብንብ ኣብ ክራይ ገዛውቲ ዝሰርሕ ድሕረ-ገፅ እዩ። ኣብ ኣሜሪካ ዝርከቡ ሰራሕተኛታቱ ናብ ዝደለይዎ ክፋል ዓለም ከይዶም ክህደሱ ክሳብ 2,000 ዶላር ኣሜሪካ ወፃኢኦም ይሽፍነሎም። እዚ ትካል'ዚ ኣብ 2016 ንስራሕ ዝምችእ ብሉፅ ትካል ተባሂሉ ብድሕረ-ገፅ ግላስዶር ተሓርዩ ነይሩ። ወፃኢታት ጉዕዞ ብምሽፋን ዝግበር ምትብባዕ ሰራሕተኛ ድማ ሰሓባይ ኮይኑ ይውሰድ። ሮው ዳቪስ ኣብ ማሲልዶዌ (ትካል ምቁፃር ሰራሕተኛታት) ብላዕለዋይ ኣማኻርነት ትሰርሕ። እቲ ትካል ሰርሕተኛታቱ ንምትብባዕ ወፃኢታት ብምሽፋን ፅቡቕ ግዜ ዕረፍቲ ከሕልፉ ይገብር። ትልሚታት ትካላ ኣብ ምዕዋት ብቕዕቲ ዝነበረት ሮው ድማ ናብ ኒውዮርክን ላስቬጋስን ክልተ ጉዕዞታት ክትገብር ዕድል ረኺባ። ሮው ብዛዕባ'ዚ እንትትዛረብ "ብድሕሪ'ቲ ዝረኸብካዮ ፈላማይ ዕድል ጉዕዞ፡ ኣብቲ ዝቕፅል እውን ክትተርፍ ኣይትደልን። ንዕኡ ክትረክብ ድማ ጠንኪርካ ክትሰርሕ ከምዝግብኣካ ትግንዘብ" ትብል። ዘይተገደበ ግዘ ዕረፍቲ ምስ ክፍሊቱ ካብ መን?
